ŉ Natuurbewaringsgroep in die Oos-Kaap bied ŉ R100 000 beloning aan vir inligting wat tot die inhegtenisneming kan lei van die persone agter ŉ vlaag renosterstropings in dié provinsie.
Daar is na raming sowat 20 000 witrenosters in die wêreld oor, waarvan die meeste in Suid-Afrika voorkom. Stropingsgetalle het egter oor die afgelope paar jaar drasties toegeneem. In 2007 is 13 renosters in Suid-Afrika gestroop. In 2015 is 1 175 renosters aan die hand van stropers dood.